अक्सरहा खेल बस आनंद पावे खाती, मने कि मनोरंजन खाती खेलल जालें, जबकि कुछ दशा में ई ईनाम पावे खाती भी खेलल जा सके लें। कई खेल अकेले खेलल जालें जबकि कई सारा खेल में कई लोग मिल के हिस्सेदारी करे ला, जे लोग ओह खेल के खेलाड़ी कहाला। खेल आपस में भी खेलल जा सके ला आ खेल खेलत समय कुछ लोग एकरा के देखे वाला भी हो सके ला जे लोग दर्शक होला। कुछ खेल में खेलाड़ी सभ आपसे में कबो दर्शक के भूमिका में रह सके लें आ आपन बारी आवे प खेल में हिस्सा ले सके लें। लइकन के खेल-खेलवाड़ में अकसरहा आपस में तय होखे ला कि के देखे वाला रही आ के लोग खेल के हिस्सा बनी।